**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO “DĖL KLAIPĖDOS LOPŠELIO-DARŽELIO „AITVARĖLIS“ NUOSTATŲ PATVIRTINIMO“ PROJEKTO**

**1. Parengto projekto tikslai ir uždaviniai.** Šis projektas parengtas, siekiant patvirtinti atnaujintus Klaipėdos lopšelio-darželio „Aitvarėlis“ nuostatus. Sprendimo projekto tikslas – užtikrinti teisės aktų vykdymą. Uždavinys – patvirtinti pakeistus biudžetinės įstaigos nuostatus.

**2. Kaip šiuo metu yra teisiškai reglamentuojami projekte aptarti klausimai?** Šiuo metu galioja Klaipėdos lopšelio-darželio „Aitvarėlis“ nuostatai, patvirtinti Klaipėdos miesto savivaldybės tarybos 2014 m. balandžio 30 d. sprendimu Nr. T2-83. Šiuose nuostatuose reikia atlikti pakeitimus, susijusius su pasikeitusiais teisės aktais ir įstaigos bendruomenės susitarimais.

Šiuo projektu teikiami Klaipėdos lopšelio-darželio „Aitvarėlis“ nuostatai parengti, vadovaujantis Lietuvos Respublikos švietimo įstatymu, Nuostatų, įstatų ar statutų įforminimo reikalavimais, patvirtintais Lietuvos Respublikos švietimo, mokslo ir sporto ministro 2011 m. birželio 29 d. įsakymu Nr. V-1164, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. birželio 28 d. įsakymu Nr. V-1049, ir kitais teisės aktais, atsižvelgta į įstaigos bendruomenės susitarimus.

**3. Kokios siūlomos naujos teisinio reglamentavimo nuostatos ir laukiami rezultatai?** Teikiamuose nuostatuose patikslinti ugdymo organizavimo būdai (kasdienis, nuotolinis) ir nuostatos, susijusios su įstaigos valdymu (direktoriaus pavaldumas, kompetencija, atskaitomybė ir atsakomybė), savivaldos institucijų ir metodinės veiklos organizavimu (narių rinkimo, perrinkimo, posėdžių šaukimo, nutarimų priėmimo procedūros, terminai). Atlikti kiti redakcinio pobūdžio pakeitimai.

Patvirtinus pakeistus Klaipėdos lopšelio-darželio „Aitvarėlis“ nuostatus, bus užtikrinamas teisės aktų vykdymas ir bus įtvirtinti lopšelio-darželio bendruomenės narių susitarimai.

**4. Numatomo teisinio reguliavimo poveikio vertinimas.** Neigiamų pasekmių nenustatyta.

**5. Projektui įgyvendinti reikalingas kitų teisės aktų keitimas, naujų teisės aktų priėmimas.** Kitų teisės aktų projektui įgyvendinti nereikia.

**6. Biudžeto lėšų poreikis projektui įgyvendinti, lėšų sutaupymo galimybės įgyvendinant projektą, finansavimo šaltiniai.** Projektui įgyvendinti papildomų lėšų nereikia. Įstaiga padengs nuostatų įregistravimo išlaidas.

**7. Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas.** Sprendimo projektą vertino Klaipėdos miesto savivaldybės administracijos specialistai ir Klaipėdos lopšelio-darželio „Aitvarėlis“ taryba. Į siūlymus atsižvelgta.

**8. Kiti sprendimui priimti reikalingi pagrindimai, skaičiavimai ir paaiškinimai.** Nėra

PRIDEDAMA:

1.Teisės aktų, nurodytų projekto įžangoje, išrašas, 1 lapas.

2. Klaipėdos miesto savivaldybės tarybos 2014 m. balandžio 30 d. sprendimo Nr. T2-83 „Dėl Klaipėdos lopšelio-darželio „Aitvarėlis“ nuostatų patvirtinimo“ išrašas, 8 lapai.

3. Klaipėdos lopšelio-darželio „Aitvarėlis“ tarybos posėdžio 2023-03-16 protokolo Nr. 3 išrašas, 1 lapas.

|  |  |  |
| --- | --- | --- |
| Švietimo skyriaus vedėja |  | Laima Prižgintienė |